ฝรั่งกลับมาซื้อ
เมื่อวานนี้นักลงทุนต่างประเทศกลับมาซื้อสุทธิในตลาดหุ้นไทยกว่า 1,274 ล้านบาทถามว่ามีนัยสำคัญ หรือพอจะบ่งบอกอะไรได้ไหมคำตอบ คือ “ไม่ได้”
เมื่อวานนี้นักลงทุนต่างประเทศกลับมาซื้อสุทธิในตลาดหุ้นไทยกว่า 1,274 ล้านบาทถามว่ามีนัยสำคัญ หรือพอจะบ่งบอกอะไรได้ไหมคำตอบ คือ “ไม่ได้”
13 ธ.ค. 2564

เมื่อวานนี้นักลงทุนต่างประเทศกลับมาซื้อสุทธิในตลาดหุ้นไทยกว่า 1,274 ล้านบาท
ถามว่ามีนัยสำคัญ หรือพอจะบ่งบอกอะไรได้ไหม
คำตอบ คือ “ไม่ได้”
เพราะต้องรอดูว่าวันนี้ พรุ่งนี้ ตลอดสัปดาห์นี้ จะยังซื้อต่อเนื่องหรือไม่
หากย้อนกลับไป 30 วันทำการของตลาดหุ้น
หรือนับจาก ณ วันที่ 28 ตุลาคม 2564 ถึง วันที่ 9 ธันวาคม 2564
นักลงทุนต่างประเทศขายสุทธิในตลาดหุ้นรวมกว่า 18,763 ล้านบาท
และหากดูตัวเลขจากต้นปี 2564 มาจนถึงวานนี้ (13 ธันวาคม) นักลงทุนต่างประเทศขายสุทธิในตลาดหุ้นไทยรวม 75,940 ล้านบาท
การขายของต่างชาติรอบล่าสุด
เหตุผลมาจากการ “ปรับพอร์ต” ลดความเสี่ยงจากโควิดสายพันธุ์ “โอมิครอน”
ล่าสุด ยังไม่มีข้อมูลเกี่ยวกับโอมิครอนออกมาจากองค์การอนามัยโลก หรือ WHO ว่า โควิดสายพันธุ์ใหม่ จะสร้างความรุนแรง หนักเบาอย่างไร
ทว่า จากข้อมูลของแพทย์จากประเทศต่าง ๆ ที่รักษาผู้ป่วยจากสายพันธุ์ดังกล่าว
ต่างพบว่าอาการ “ไม่รุนแรง” และส่วนใหญ่ไม่แสดงอาการ และหายป่วยค่อนข้างรวดเร็ว (แม้ว่าอัตราการติดเชื้อจะรวดเร็ว หรือมีเปอร์เซ็นต์สูงกว่าสายพันธุ์เดลต้า)
จากข้อมูล ทำให้นักลงทุนในตลาดเงิน ตลาดหุ้น น่าจะเริ่มวางใจ
ตลาดหุ้นในเอเชีย ส่วนใหญ่เมื่อวานนี้จะปิดในแดนบวก
ส่วนที่ปิดในแดนลบเช่น เกาหลี ไต้หวัน สิงค์โปร์ และฮ่องกง
แต่เปอร์เซ็นต์การลดลงไม่ได้มากนัก หรือระหว่าง 0.17-0.50%
ตลาดหุ้นยุโรป ระหว่างเขียนต้นฉบับ (19.20 น.) DAX ของเยอรมัน, CAC40 ฝรั่งเศส และ FTMIB ของอิตาลี ต่างยังยืนในแดนบวกต่อเนื่องมาจากการปิดเมื่อวันศุกร์ที่ผ่านมา
ส่วน FTSE ตลาดลอนดอน ปรับลดลงเล็กน้อย 0.10%
ดาวน์โจนฟิวเจอร์ส บวกอยู่เล็กน้อย
ทั้งยุโรปและเอเชีย ต่างเริ่มคลายความกังวลในเรื่องของโควิดสายพันธุ์ใหม่เช่นกัน
หากวานนี้ทั้งหุ้นยุโรป และดาวน์โจนส์ปิดในแดนบวก
วันนี้ (14 ธันวาคม) ตลาดหุ้นบ้านเรา น่าจะบวกต่อได้ แต่ไม่น่าจะขึ้นอย่างร้อนแรง เพราะยังไม่มีปัจจัยบวกอะไรใหม่เข้ามาช่วยผลักดันมากนัก
ขณะที่ต่างยังต้องรอผลการประชุมของธนาคารกลางสหรัฐ หรือเฟด
และธนาคารกลางอีกหลายแห่งในสัปดาห์นี้เช่นกัน น่าจะส่งผลให้ตลาดปรับขึ้นสลับกับแรงขายทำกำไร
ล่าสุดในประเทศ อาจมีข่าวดีเข้ามาบ้างเล็กน้อย
นั่นคือ ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ชุดใหญ่ ได้ผ่อนปรนมาตรการควบคุมการแพร่ระบาดไวรัสโควิด-19
และให้จัดงานเฉลิมฉลองช่วงเทศกาลปีใหม่ น่าจะส่งผลดีต่อหุ้นกลุ่มเปิดเมืองขึ้นมาได้บ้าง
และอีกปัจจัยบวกคือ สัปดาห์นี้ ตลาดหลักทรัพย์ฯ น่าจะมีการประกาศหุ้นเข้าออกคำนวณดัชนี SET50 และ SET100
วกกลับมาที่นักลงทุนต่างประเทศ
ดูจากค่าเงินบาทแข็งค่าขึ้นเพียงเล็กน้อย ทำให้พอจะมีแนวโน้มว่า ต่างชาติอาจจะดักซื้อหุ้นไทยต่อได้
หุ้นหลัก ๆ ที่ซื้อ อยู่ใน SET50 นั่นแหละ
ส่วนจะซื้อแบบแรลลี่ ไม่แรลลี่ ต้องดูปัจจัยต่าง ๆ ที่บอกไว้มาประกอบ
หากสัปดาห์นี้ ต่างชาติซื้อมากกว่าขาย
อาจจะพอเป็นสัญญาณบวกได้